**Приложение № 1**

**Т Е Х Н И Ч Е С К А С П Е Ц И Ф И К А Ц И Я**

**За обществена поръчка възлагана чрез процедура на пряко договаряне с предмет:**

**“Застраховане служителите на БНБ при служебни командировки или обучения и специализации в чужбина”**

**1. Предмет.**

Застраховане с индивидуални застрахователни договори (полици) на служителите на БНБ при служебни командировки или обучения и специализации в чужбина, съгласно Наредбата за служебните командировки и специализации в чужбина (в сила от 01.07.2004 г., приета с ПМС № 115 от 03.06.2004 г., с изм. и доп.).

Изпълнителят следва да осигури покритие по застраховката с включен асистанс.

**2. Срок на застрахователното покритие.**

Договорът за обществена поръчка се сключва за срок от една година, считано от 00.00 часа на 21.07.2019 г. до 24.00 часа на 20.07.2020 г. В случай, че договорът се сключи на по-късна дата от 21.07.2019 г., застраховката влиза в сила, считано от 00.00 часа на датата, посочена в регистрационния номер от деловодната система на възложителя, поставен на страница 1 от договора и е до 24.00 на съответната дата, на която изтича едногодишният срок.

В срока на договора, изпълнителят следва да издава индивидуални застрахователни договори с 24-часово ефективно покритие по застраховката с осигурен асистанс през целия срок на командировката, обучението или специализацията на командированите служители. Застрахователното покритие да важи от 00:00 часа на датата на отпътуване до 24:00 часа на деня на завръщане.

**3. Териториално покритие на застраховката.**

Застрахователното покритие по издаваните индивидуални застрахователни договори е за цял свят с изключение на територията на Република България.

**4. Минимално изискване за покрити рискове:**

Индивидуалните застраховки следва да осигуряват покритие на застрахованите лица за застрахователни събития, настъпили вследствие на злополука и/или акутно заболяване в чужбина. Всяка индивидуална застрахователна полица следва да има покритие най-малко за рисковете, посочени по-долу:

1. Възникване на непредвидени и неотложни медицински разходи, вследствие на злополука;
2. Възникване на непредвидени и неотложни медицински разходи, вследствие на акутно заболяване;
3. Възникване на непредвидени и неотложни медицински разходи за стоматологично обезболяване (с лимит до 100 евро);
4. Смърт на застрахования вследствие на злополука.

Застрахователното покритие следва да се простира за претенции, произтичащи от събития, настъпили през срока на действие на застрахователната полица, независимо от това кога е предявена претенция, в рамките на предвидената в закона погасителна давност.

**5.** **Застрахователни суми/лимит на отговорност:**

Издадените индивидуални застрахователни договори за рисковете по т. 4, следва да имат лимит на отговорност на изпълнителя в размер на 15 000 (петнадесет хиляди) евро или 30 000 (тридесет хиляди) евро. Определеният лимит на отговорност се посочва от възложителя при сключването на всяка индивидуална полица.

**6.** **Други изисквания:**

6.1. Обект на застраховане с индивидуални застрахователни договори са служителите на БНБ при техните служебни командировки или обучения и специализации в чужбина.

6.2. При сключване на отделните застрахователни договори и определяне на размера на обезщетенията по тях, не се прилага самоучастие на възложителя и лицата, в полза на които ще бъде издадена застрахователната полица.

6.3. При удължаване срока на командировката, обучението или специализацията се издава нова застрахователна полица.

6.4. В случаите, в които се отложи или прекрати командировката, обучението или специализацията, издадената полица се анулира.

6.5. При заявено желание от страна на членовете на семействата на застрахованите лица, изпълнителят им предоставя възможност да сключат индивидуални застрахователни договори при спазването на тарифите и Общите/Специалните условия на застрахователя по този вид застраховка.